
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 200 

" 26 Μαρτίου 1999 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ειδοποίηση της γενομένης παρά του ΗΛΠΑΠ παρακα¬ 
τάθεσης για την αποζημίωση λόγω απαλλοτριώσε- 
ως εκτάσεως στην περιοχή ΡΟΥΦ - ΕΛΑΙΩΝΑΣ - Δή¬ 
μου Αθηναίων. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση τοπικού ρυμοτομικού σχεδίου στην εκτός 
του εγκεκριμένου ρυμοτομικού σχεδίου περιοχή 
της κοινότητας Π. Φωκαίας (Ν. Αττικής) για τον κα¬ 
θορισμό χώρου κοιμητηρίου και καθορισμός όρων 
και περιορισμών δόμησης. 

Επέκταση ορίων οικισμού Γαλήνης Κοινότητας Ιάσμου 
Ν. Ροδόπης. 


ΑΠ ΑΛΛΟΤΡΙΩΣ ΕΙΣ 

ΑΝΑΚΟΙΝΩΣΕΙΣ 

( 1 ) 

Ειδοποίηση της γενομένης παρά του ΗΛΠΑΠ παρακατάθε¬ 
σης για την αποζημίωση λόγω απαλλοτριώσεως εκτάσε¬ 
ως στην περιοχή ΡΟΥΦ - ΕΛΑΙΩΝΑΣ - Δήμου Αθηναίων. 

Γνωστοποιείται σύμφωνα με τον νόμο ότι ο Οργανισμός 


που εδρεύει στην Ν. Φιλαδέλφεια (Τέρμα Αχαΐας & 
Κίρκης - Κόκκινο Μύλο) με την επωνυμία «ΗΛΕΚΤΡΟΚΙ¬ 
ΝΗΤΑ ΛΕΩΦΟΡΕΙΑ ΠΕΡΙΟΧΗΣ ΑΘΗΝΩΝ - ΠΕΙΡΑΙΩΣ» 
(Η.Λ.Π.Α.Π.), νόμιμα εκπροσωπούμενος, κατέθεσε στο 
Ταμείο Παρακαταθηκών και Δανείων Αθηνών ποσό δραχ¬ 
μών 244.072.000, εκδοθέντος του υπ’ αριθμ. 4615/ 
18.2.1999 γραμματίου Σύστασης Παρακαταθήκης υπέρ 
του αρμοδίως αναγνωρισθησομένου δικαιούχου της α¬ 
παλλοτριώσεως, έκτασης 4.881,44 τ.μ. στην περιοχή 
ΡΟΥΦ - ΕΛΑΙΩΝΑΣ - Δήμου Αθηναίων, σύμφωνα με το Π.Δ. 
20.9.1995 (ΦΕΚ 1049Δ795) και την υπ’ αριθμ. Μ3/1998 με¬ 
μονωμένη πράξη εφαρμογής που κυρώθηκε με την υπ’ α- 
ριθμ. 8980/501/27.5.1998 απόφαση του Νομάρχη Αθη¬ 
νών, και σε εκτέλεση της υπ’ αριθμ. 2348/1988 απόφασης 
του Μονομελούς Πρωτοδικείου Αθηνών περί καθορισμού 
προσωρινής τιμής μονάδος με 50.000 δραχμές το τετρ. 
μέτρο. 

Η παρακατάθεση έγινε σύμφωνα με τις διατάξεις 
του Ν.Δ. 797/1971 «περί αναγκαστικών απαλλοτριώσε¬ 
ων». 

Το παραπάνω γραμμάτιο συστάσεως παρακαταθήκης 
κατατέθηκε στην Συμβολαιογράφο Αχαρνών Μελπομένη 
Αθανασίου Μπαρλαμά, οδός Φιλαδέλφειας αρ. 13 με την 
υπ’ αριθμ. 9285/25.2.1999 πράξη της, από όπου θέλει λη- 
φθεί από του νομίμου δικαιούχου. 

Αθήνα, 1 Μαρτίου 1999 
Ο Πληρεξούσιος Δικηγόρος 
ΑΝΔΡΕΑΣ I. ΡΟΥΣΣΟΣ 

(Αριθ. διπλ. ΔΟΥ 7844102/9.3.99) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 4073/823 (2) 

Έγκριση τοπικού ρυμοτομικού σχεδίου στην εκτόςτου ε¬ 
γκεκριμένου ρυμοτομικού σχεδίου περιοχή της κοινό¬ 
τητας Π. Φωκαίας (Ν. Αττικής) για τον καθορισμό χώ¬ 
ρου κοιμητηρίου και καθορισμός όρων και περιορι¬ 
σμών δόμησης. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1 . Τις διατάξεις του άρθρου 26 του Ν.1337/1983 «Επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (Α'33), όπως αντικαταστάθηκε με την 
παρ. 13του άρθρου 8του Ν. 1512/1985 «Τροποποίηση και 
συμπλήρωση πολεοδομικών διατάξεων, ρύθμιση συνα¬ 
φών θεμάτων και θεμάτωντου Ταμείου Νομικών» (Α'4) και 
με την παρ. 1 του άρθρου 29 του Ν.2224/1994 «Ρύθμιση 
θεμάτων εργασίας, συνδικαλιστικών δικαιωμάτων, υγιει¬ 
νής και ασφάλειας των εργαζομένων και οργάνωσης Υ¬ 
πουργείου Εργασίας και των εποπτευομένων από αυτό 
νομικών προσώπων και άλλες διατάξεις» (Α' 112). 

2. Τις διατάξεις των άρθρων 7, 8 και 9 του Ν. 1577/1985 
«Γενικός Οικοδομικός Κανονισμός» (Α' 210), όπως τροπο¬ 
ποιήθηκαν με το άρθρο 13 (παρ. 1, 2 και 3) του 
Ν.1647/1986 «Οργανισμός Κτηματολογίου και Χαρτο¬ 
γραφήσεων Ελλάδας (ΟΚΧΕ) και άλλες σχετικές διατά¬ 
ξεις» (Α' 141) και με το άρθρο 1 (παρ. 3, 4) του 
Ν.1772/1988 «Τροποποίηση διατάξεων του Ν.1577/1985 
«ΓΟΚ» και άλλες σχετικές διατάξεις (Α' 91). 

3. Τις διατάξεις του άρθρου 29Ατου Ν.1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν.2081/1992 (Α' 154) καιαντικα- 
ταστάθηκε με την παρ. 2α του άρθρου 1 του Ν.2469/1997 
(Α' 38). 

4. Το ΥΠ ΠΟ/ΑΡΧ/Α1/Φ02/16273/986/16.4.1998 έγγρα¬ 
φο της Διεύθυνσης Προϊστορικών και Κλασσικών Αρχαιο¬ 
τήτων του Υπουργείου Πολιτισμού. 

5. Το 6367/30.1.1997 έγγραφο των Τεχνικών Υπηρεσιών 
Νομαρχιακής Αυτοδιοίκησης Ανατολικής Αττικής. 


6. Την 7670/6.11.1997 απόφαση του Νομάρχη Νομαρ¬ 
χιακής Αυτοδιοίκησης Ανατολικής Αττικής. 

7. Το 66/1998 υπηρεσιακό σημείωμα της Διεύθυνσης 
Πολεοδομικού Σχεδιασμού. 

8. Την 51/1996 γνωμοδότηση του κοινοτικού συμβουλί¬ 
ου Παλαιός Φωκαίας. 

9. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου ΟΤΑ, αποφα¬ 
σίζουμε: 

1. Εγκρίνεται τοπικό ρυμοτομικό σχέδιο στην εκτός του 
εγκεκριμένου ρυμοτομικού σχεδίου περιοχή της κοινότη¬ 
τας Παλαιός Φώκαιας (Ν. Αττικής), για τον καθορισμό χώ¬ 
ρου κοιμητηρίου και πεζοδρόμου γύρω από αυτό, όπως 
φαίνεται στο σχετικό πρωτότυπο διάγραμμα σε κλίμακα 
1:2000 που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την 4073/1998 πράξη του 
και που αντίτυπό του σε φωτοσμίκρυνση δημοσιεύεται με 
την παρούσα απόφαση. 

2. Οι όροι και περιορισμοί δόμησης των κτιριακών ε¬ 
γκαταστάσεων (Ιερός ναός, κυλικείο, βοηθητικά κτίσμα- 
τα) του χώρου κοιμητηρίου ορίζονται ως εξής: 

- Μέγιστη επιτρεπόμενη εκμετάλλευση: οκτακόσια σα¬ 
ράντα (840) τ. μ. 

- Μέγιστο επιτρεπόμενο ύψος των κτιρίων: τέσσερα και 
μισό (4,5) μέτρα. 

- Μέγιστο επιτρεπόμενο ύψος του κτιρίου Ιερού ναού: 
εννέα (9) μέτρα. 

- Τα ανεγερθησόμενα κτίρια πρέπει να απέχουν από τα 
όρια του χώρου δέκα πέντε (15) μέτρα τουλάχιστον. 

- Επιβάλλεται η εποπτεία όλων των εργασιών συμπερι- 
λαμβανομένης και της διαμόρφωσης του δρόμου από αρ¬ 
μόδιο υπάλληλο της Β' Εφορείας Προϊστορικών και 
Κλασσικών Αρχαιοτήτων. 

- Επιβάλλετααι να ληφθούν τα κατάλληλα μέτρα για τη 
στεγανοποίηση της έκτασης του κοιμητηρίου, σύμφωνα 
με σχετική μελέτη η οποία θα προηγηθείτων έργων κατα¬ 
σκευής του. 

3. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Φεβρουάριου 1999 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

Αριθ. ΔΠΠ & Τ 5377 (3) 

Επέκταση ορίων οικισμού Γαλήνης Κοινότητας Ιάσμου 
Ν.Ροδόπης. 

Ο ΝΟΜΑΡΧΗΣ ΡΟΔΟΠΗΣ 

Έχοντας υπόψη: 

1 .Τις διατάξεις του από 24.4.85 Π.Δ. (ΦΕΚ181 Δ/3.5.85) 
«περί τρόπου καθορισμού ορίων οικισμού της χώρας, κα¬ 
τηγορίες αυτών και καθορισμός όρων και περιορισμών 
δόμησης». 

2. Τις προτάσεις των ιδιωτών μελετητών Μηχανικών, 
στους οποίους ανατέθηκε σχετική μελέτη στα πλαίσια 
του προγράμματος των ανοικτών πόλεων, που αφορούν 
στον προσδιορισμό των ορίων του υπόψη οικισμού. 

3. Τα δελτία αρχιτεκτονικής αναγνώρισης του οικισμού 
που συμπληρώθηκαν από τους προαναφερομένους με¬ 
λετητές κατά τις υποδείξεις των σχετικών προδιαγραφών 
του ΥΧΟΠ. 

4. Τα πληθυσμιακά στοιχεία της τελευταίας απογραφής 

του κράτους της ΕΣΥΕ. 

5. Την με αριθμ. 214/97 Απόφασης του Κ.Σ. Ιάσμου Ν. 
Ροδόπης. 

6. Την με αριθμ. 2/1/98 γνωμοδότηση του Συμβουλίου 
Χωροταξίας, Οικισμού και Περιβάλλοντος Ν. Ροδόπης, α¬ 
ποφασίζουμε: 

I. Καθορίζουμε τα όρια του οικισμού Γαληνης Δήμου Ιά¬ 
σμου Νομού Ροδόπης, όπως αυτά φαίνονται στα συνο¬ 
δευτικά της παρούσας σχεδιαγράμματα σε κλ. 1:5000, 
που αποτελούν αναπόσπαστα μέρη της απόφασης αυτής 
και συντάχθηκαν βάσει στοιχείων χαρτών και επί τόπου ε¬ 
λέγχου. 

II. Καθορίζουμε τους ακόλουθους Γ ενικούς και Ειδικούς 
όρους και περιορισμούς δόμησης. 

Α. Γ ενικοί όροι δόμησης. 

1. Εντός των ορίων του οικισμού ισχύουν οι γενικοί όροι 


δόμησης και προβλέπονται από το από 3.5.1985 
Π.Δ./ΦΕΚ/161 Δ' και αρτιότητα γηπέδου 600,00 μ2. 

2. Κατά παρέκκλιση εντός των ορίων του οικισμού θεω¬ 
ρούνται άρτια τα οικόπεδα με όποιο εμβαδόν είχαν στις 
3.5.1985, ημέρα δημοσίευσης του από 24.4.1985 
Π.Δ/τος. 

Β. Ειδικοί όροι δόμησης. 

Ισχύουν οι ειδικοί όροι δόμησης που αναγράφονται 
στην καρτέλλα που συνοδεύει, την παρούσα. 

III. Κατηγοριοποίηση. 

Κρίνεται σαν οικισμός συνεκτικός, αδιάφορος, μη πε- 
ριαστικός, ούτε παραλιακός - τουριστικός και μέτριου με¬ 
γέθους. 

IV. α) Πριν από οποιαδήποτε κατάτμηση οικοπέδων ε¬ 
ντός των ορίων του οικισμού θα πρέπει να θεωρείται το 
σχετικό Τοπογραφικό διάγραμμα από το Τμήμα Πολεο¬ 
δομίας και Πολεοδομικών Εφαρμογών Ν. Ροδόπης, ώστε 
να εξασφαλίζεται η συνέχιση των υπαρχόντων και κοινο¬ 
χρήστων χώρων και η δημιουργία νέων, σύμφωνα με τα ο¬ 
ριζόμενα στις διατάξεις της παρ. 1 του άρθρου 6 του από 
24.4.1985 Π.Δ. 

β) Να εξασφαλίζεται οπωσδήποτε η συνέχεια των υφι¬ 
σταμένων ή εκγεκριμένων δρόμων του οικισμού. Κατά τα 
λοιπά ισχύουν τα οριζόμενα στο Διάταγμα 24.4.1985 
(ΦΕΚ 181Δ/3.5.85). 

Ακροτελεύτια διάταξη 

Κάλυψη δαπάνης. 

Οι ρυθμίσεις της πράξης αυτής δεν προκαλούν δαπάνη 
σε βάρος του προϋπολογισμού του Δήμου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κομητηνή, 27 Οκτωβρίου 1998 
Ο Νομάρχης 

ΣΤΕΡΓΙΟΣ ΣΤΑΥΡΟΠΟΥΛΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









